19-åring filmet voldtekt og sendte det til kameratene
Voldtekten skjedde i Kristiansand og ble filmet av 19-åringen, som sendte Snapchat-videoen videre til kompiser, skriver NRK. Mannen ble dømt til fengselsstraff i fire år og tre måneder da saken gikk i Kristiansand tingrett i vinter. Etter ankerunden i lagmannsretten er straffen blitt redusert til tre års fengsel. Straffereduksjonen henger sammen med tiltaltes alder på gjerningstidspunktet. Den fornærmede kvinnen har i retten beskrevet en grov voldtekt, mens tiltalte mener de hadde frivillig sex. les ogsåLagmannsretten oppfatter fornærmedes forklaring som troverdig. – Tiltalte og fornærmede har ingen forhistorie sammen. Det foreligger ingen tenkelige motiv for at fornærmede skal ha interesse i å forklare seg bevisst uriktig og pådra tiltalte en uriktig anklage, heter det i dommen. Politiet har ikke klart å få tak i videoene fra Snapchat, men viser til vitneforklaringene til to av 19-åringens kamerater. De har fortalt at de mottok Snapchat-videoer fra soverommet samme kveld som voldtekten skjedde.
En 19 år gammel mann er dømt til tre års fengsel for å ha voldtatt en ung kvinne samtidig som han filmet det.